ຣັດ​ເຊຍ​ ​ສັນຍາວ່າ​ ຈະ​​ສະໜັບສະໜູນ ຊີເຣຍ ​ຈົນກວ່າ ອາເລັບໂປ “ປອດ​ຈາກ​ພວກ​ກໍ່​ການ​ຮ້າຍ”
ຫົວໜ້າດ້ານມະນຸດສະທຳ ຂອງອົງການ ສປຊ ຮຽກຮ້ອງໄປຍັງບັນດາ ປະເທດ ທີ່ມີອິດທິພົນ ໃຫ້ເຮັດທຸກສິ່ງທຸກຢ່າງ ພາຍໃຕ້ອຳນາດ ເພື່ອປົກປ້ອງພົນລະເຮືອນ.
ຣັດເຊຍໄດ້ໃຫ້ຄຳໝັ້ນສັນຍາໃນວັນພະຫັດມື້ນີ້ວ່າ ຈະສືບຕໍ່ໃຫ້ການສະໜັບສະໜູນ ແກ່ກຳລັງຂອງຊີເຣຍ ໃນເມືອງ Aleppo ຈົນກວ່າວ່າ ຫົວເມືອງດັ່ງກ່າວ ການໃຫ້ຄວາມເຫັນຂອງລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ມີຂຶ້ນຫລັງຈາກ ການພົບປະກັບ ຄູ່ຕຳແໜ່ງຝ່າຍເທີກີ ທ່ານ Melvut Cavusoglu ທີ່ ກ່າວວ່າ ພວກນັກການທູດທັງສອງ ໄດ້ຕົກລົງກັນໃນຄວາມຈຳເປັນ ທີ່ຈະບັນລຸການ ຢຸດຍິງຢູ່ໃນຊີເຣຍ ຣັດເຊຍແລະເທີກີ ໄດ້ໃຫ້ການສະໜັບສະໜູນຄົນລະຝ່າຍໃນບັນຫາຂັດແຍ້ງຊີເຣຍ ຄືຣັດເຊຍເປັນພັນທະມິດ ທີ່ແຂງຂັນ ຂອງປະທານາທິບໍດີ Bashar al-Assad ແລະ ເທີກີໃຫ້ການສະໜັບສະໜູນ ພວກຕໍ່ຕ້ານ ທີ່ໃຊ້ເວລາຫ້າປີກວ່າໆ ຫາທາງໂຄ່ນລົ້ມ ທ່ານ Assad ການບຸກໂຈມຕີຂອງກອງທັບຊີເຣຍໃນເມືອງ Aleppo ຊຶ່ງຮວມທັງການໂຈມຕີ ທາງອາກາດຂອງຣັດເຊຍ ນຳນັ້ນ ໄດ້ເຮັດໃຫ້ນາໆຊາດ ມີຄວາມເປັນຫ່ວງກ່ຽວກັບ ຄວາມ ປອດໄພຂອງພົນລະເຮືອນໃນກ້ຳຕາເວັນອອກຂອງເມືອງ Aleppo ຊີເຣຍໄດ້ກ່າວ ເຖິງພວກນັກລົບຕໍ່ຕ້ານ ລັດຖະບານ ມາໄດ້ດົນນານແລ້ວວ່າ ເປັນພວກກໍ່ການຮ້າຍ ຫົວໜ້າດ້ານມະນຸດສະທຳ ຂອງອົງການສະຫະປະຊາຊາດ ຮຽກຮ້ອງໄປຍັງບັນດາ ປະເທດ ທີ່ມີອິດທິພົນ ໃຫ້ເຮັດທຸກສິ່ງທຸກຢ່າງພາຍໃຕ້ອຳນາດຂອງຕົນ ເພື່ອປົກປ້ອງ ພວກພົນລະເຮືອນ ຢູ່ທາງພາກຕາເວັນອອກຂອງເມືອງ Aleppo ຊຶ່ງຄັ້ງນຶ່ງເຄີຍເປັນ ເມືອງໃຫຍ່ທີ່ສຸດຂອງຊີເຣຍ ຈາກການທີ່ຈະກາຍເປັນ ທ່ານ Stephen O’Brien ໄດ້ກ່າວຕໍ່ກອງປະຊຸມສຸກເສີນຂອງສະພາຄວມໝັ້ນຄົງ ອົງການສະຫະປະຊາຊາດ ໃນວັນພຸດວານນີ້ວ່າ ມີຫຼາຍເຖິງ 25,000 ຄົນ ໄດ້ຖືກ ຍົກຍ້າຍອອກຈາກເຂດຕ່າງໆ ໃນພາກຕາເວັນອອກຂອງເມືອງ Aleppo ທີ່ຄວບຄຸມ ໂດຍຝ່າຍຕໍ່ຕ້ານລັດຖະບານ ນັບຕັ້ງແຕ່ວັນເສົາ ເປັນຕົ້ນມາ ແຕ່ວ່າ ຕົວເລກນັ້ນ ປ່ຽນແປງໄປ ທ່ານໄດ້ກ່າວຕໍ່ສະພາດັ່ງກ່າວ ໂດຍຜ່ານການເຊື່ອມໂຍງທາງວີດີໂອ ຈາກນະຄອນ ຫຼວງ London ວ່າ ໃນຂະນະທີ່ຄວາມສົນໃຈຂອງໂລກ ໄດ້ເພັ່ງເລັງໃສ່ພົນລະເຮືອນ ຫຼາຍກວ່າ 250,000 ຄັນທີ່ຍັງຕົກຄ້າງຢູ່ໃນພາກຕາເວັນອອກຂອງເມືອງອາເລັບໂປນັ້ນ ທ່ານ O’Brien ໄດ້ ເນັ້ນຢ້ຳວ່າ ຍັງມີພົນລະເມືອງ 700,000 ຄົນຕື່ມອີກ ຢູ່ໃນແຫ່ງອື່ນທົ່ວຊີເຣຍ ທີ່ໄດ້ຖືກ ປິດລ້ອມ ທ່ານໄດ້ກ່າວຕື່ມວ່າ ທ່ານ O’Brien ໄດ້ຮຽກຮ້ອງຕໍ່ສະພາຄວາມໝັ້ນຄົງ ໃຫ້ເອົາຊະນະຄວາມເຫັນ ທີ່ແຕກຕ່າງກັນກ່ຽວກັບຊີເຣຍ ມາເປັນເວລາດົນນານແລ້ວນັ້ນ ເພື່ອ ທ່ານໄດ້ກ່າວອີກວ່າ ສາມຢ່າງທີ່ສຳຄັນສຸດຄື: ປົກປ້ອງພວກພົນລະເຮືອນ ການເຂົ້າ ເຖິງຂອງພະນັກງານຊ່ອຍເຫຼືອຢ່າງປອດໄພ ແລະປາດສະຈາກການກີດກັ້ນ ແລະ ຍຸຕິການປິດລ້ອມທັງຫຼາຍ